[{"text_idx": "#000015", "text": "U\u0308mbritsevast inimseltskonnast pooled pakkusid igatahes, et nu\u0308u\u0308d peaks alakeha krampide pa\u0308rast koerte reumatoloogi poole po\u0308o\u0308rduma, teine osa ka\u0308skis noormehele \u201cAvameelselt abielust\u201d ette lugeda. Ma usun ku\u0308ll, et ta loeb seda ise, kui vajalikuks peab. Arvestades, et see loom oma esimesel pa\u0308eval meie karjas, luges kirglikult inimo\u0303iguste u\u0308lddeklaratsiooni."}, {"text_idx": "#000016", "text": "Peale armastatu piiramise on seltskonnas muudki teha. Na\u0308iteks su\u0308u\u0308a, ta\u0308psemalt pu\u0308u\u0308da so\u0308o\u0308ki varastada, kui su\u0308damedaam parasjagu magab ja mina juhuslikult selja po\u0308o\u0308ran."}, {"text_idx": "#000017", "text": "Ooohjaa, nii ei tohi tegelt u\u0308ldsekohe teha, aga o\u0303nneks saime koerakooli treenerilt lohutada, et madalad lauad ongi koeramo\u0303istuse jaoks u\u0308sna keerulised asjad. Et neil la\u0308hebki aega, kuni nad mo\u0303istavad, et neid lauakesi mitte eeska\u0308tt koertele ei kaeta."}, {"text_idx": "#000023", "text": "Postimees pu\u0308hendab pika loo sellele, kui kole on, et asotsiaalid bussis haisevad ja haigusi levitavad."}, {"text_idx": "#000031", "text": "Muidugi on lastejutud nunnud lugeda ja nunnud kirjutada. Ja ma usun, et ta\u0308pselt nii ongi, nagu Epp arvab, et kirjutades oma laste tegemisest, tahavad emmed-issid eeska\u0308tt maailma ilusamaks ja paremaks teha. Kusjuures, maailma vahest teevadki. Ainult et laste elu vo\u0303ivad teha hoopis hullemaks."}, {"text_idx": "#000032", "text": "Kes poleks lugenud \u201cKarupoeg Puhhi\u201d? Kes ei teaks Christopher Robinit? Ja kas pole siis vahva, et vana Milne oma lapse ma\u0308ngumaailmast inspiratsiooni saades midagi nii vahvat ja su\u0308damlikku kirjutas?"}, {"text_idx": "#000033", "text": "Paraku, pa\u0308ris elus Christopher Robin Milne ei olnud oma popist Puhhi-lugude kangelase staatusest u\u0308ldsegi vaimustatud. Tal tuli hoopis kannatada teiste laste pidevat norimist, sest et tema oli ju see Christopher Robin. Veel ta\u0308iskasvanunagi oli tal tegemist arvukate fa\u0308nnidega kelle jaoks ta oli ikka Puhhi so\u0303ber. Nii et oleks, oh oleks ometi vana Milne taibanud raamatupoissi kuidagi teisiti nimetada, oleks Christopher Robini elu tegelikult palju meeldivam olnud."}, {"text_idx": "#000039", "text": "Muidugi, kui aus olla, siis pole ha\u0308da ainult lastest vaid u\u0308ldse la\u0308hedastest kirjutamisega. U\u0308hest ku\u0308ljest on nad ju oluline osa kirjutaja elust, teisalt enamasti nemad ei ole palunud endast blogikangelast teha."}, {"text_idx": "#000047", "text": "Kristuse pruudid ja kosjana\u0308ljased UFOd"}, {"text_idx": "#000050", "text": "Va\u0308iksena olin po\u0308o\u0308rane teolemb. Teod olid mu meelest kohutavalt ilusad olendid. Mulle meeldis vaadata, kuidas nad end oma majast va\u0308lja venitavad, ikka u\u0308ks sarveke ja teine sarveke, mida uurivalt maailma poole sirutatakse, ja siis tuleb tasakesi keha. Eriti palju oli tigusid sugulaste juures No\u0303mme aias."}, {"text_idx": "#000051", "text": "U\u0308kskord aga oli samas aias ka sugulaste ho\u0303bepulm, lehtlas pikk laud, ku\u0308lalised karjas u\u0308mber ja puha. Eks minul, tatt nagu ma olin, hakkas lauas igav, la\u0308ksin aeda ja avastasin sealt mo\u0303istagi oma nunnud teod. Paar eriti ilusat eksemplari vo\u0303tsin pihku ja viisin lehtlasse pidulistele vaadata. \u201cNa\u0308ete, kui armsad!\u201d"}, {"text_idx": "#000053", "text": "2. Issanda ihu sortija ehk kummalisim to\u0308o\u0308"}, {"text_idx": "#000054", "text": "Kunagi u\u0308likooli ajal tekkis meil kursao\u0303ega soov natuke Saksamaad mo\u0308o\u0308da kolistada. Tavaliselt minnakse siis last hoidma, aga et mu kursao\u0303el oli toona karjadena katoliiklikke tuttavaid, pani keegi neist meile pa\u0308he ka\u0308rbse hoopis mo\u0303nd kloostrit va\u0308isata. Uurisime natuke asja ja selgus, et meid oli lahkesti no\u0303us so\u0308o\u0308tma ja majutama u\u0308ks benediktiiniklooster Ko\u0308lni la\u0308hedal (pisikohas nimega Neuss). Ku\u0308sisid, kas me tahame peavarju ja toidu eest maksta vo\u0303i nats to\u0308o\u0308d teha. Arvasime, et to\u0308o\u0308d teha."}, {"text_idx": "#000057", "text": "Muide, Neussi nunninnad* ra\u0308a\u0308kisid ka loo sellest, kuidas ajakirjaniku lollus vo\u0303ib vahel ka va\u0308ga kummalisi tulemusi anda. Ka\u0308inud neil nimelt u\u0308ks leheneeger, kellele na\u0308idati samuti oblaatide valmistamist ja pa\u0308rast sai ta pildistada Bernhardat arvuti taga. Pa\u0308rast oli selle pildi allkirjaks, et o\u0303de Bernharda disainib arvuti abil oblaatidele moekaid vorme. Ja-jah, lihavo\u0303tteks ja\u0308nkukujuline ja jo\u0303uluks kuuse moodi armulaualeib."}, {"text_idx": "#000059", "text": "Kord olime Arniga Riias ja ka\u0308isime pelmeenikas so\u0308o\u0308mas. Seal istus meie ko\u0303rvallauas paarike ning nedega koos laps, nii 10-12aastane tu\u0308drukutirts heledate hiiresaba patsidega. Hiljem hotellis na\u0308itas Arni mulle, et na\u0308e, see paarike, kellega koos so\u0303ime, on ka siin. Olidki, aga last ei kuskil. Imestasin, et kuhu nad lapse panid. Arni vastu, et mis lapse, neil polnud ju mingit last. Ma olin, mitte viis minutit vaid tund aega ja\u0308rjest, na\u0308inud last, keda tegelikult polnud. Mina ja\u0308llegi polnud alko-ega narkojoobes. Nii et ma to\u0303esti ei tea, mis see oli. Vahest nad tahtsid va\u0308ga last vo\u0303i oli neil laps kodus ja nad tema pa\u0308rast mures ja miski sellest vo\u0303ttis minu peas reaalse lapse kuju?"}, {"text_idx": "#000064", "text": "Hiljem, juba keskkooli ajal, aga suutsin enesele hankida keeritsussi. Midagi nii nilbet ei soovitaks verivaenlasele ka, aga pull oli, et ka siis u\u0308ritas kohalik veterinaar algatuseks va\u0308ita, et mul peab midagi muud viga olema. Kui siis selgus, et ikka keeritsuss, mis keeritsuss, algas uus veterinaarlik PR-kampaania, mille ka\u0308igus u\u0308ritati mu emale va\u0308ita, et ma pidin ikka olema kellegi kodus tapetud ja veterinaarile ette na\u0308itamata siga so\u0308o\u0308nud. Ei olnud. Ainult poest ja ametlikest so\u0308o\u0308mapaikadest pa\u0308rinevat. Ju ikka mo\u0303ni oma to\u0308o\u0308 tegemata ja\u0308ttis. Muide, selle ussiloo ka\u0308igus vo\u0303eti mult ka nii kuu aega jutti iga pa\u0308ev veeniverd. Peaaegu vo\u0303inuks vereimemine so\u0303ltuvuseks kujuneda."}, {"text_idx": "#000078", "text": "Need mo\u0303tted tulid viimasena, ja\u0308id ko\u0303ige kauemaks ning mo\u0303jusid miskipa\u0308rast nii, et isegi linnukestest ja lillekestest ei tahtnud nagu va\u0308ga kirjutada. Kangastus miskipa\u0308rast pilt, kuidas keegi loeb ja mo\u0303tleb, et na\u0308e, vahest on need vasaka\u0308a\u0308rmuslased ka pa\u0308ris inimesemoodi, va\u0308hemalt linnulaulu kuulavad. Noh, et ma olen nagu mingi ohtlik loom puuris vo\u0303i nii."}, {"text_idx": "#000081", "text": "Mis siis ikka, mo\u0303tlesin. A\u0308kki polegi vaja. Las see teemaja uks vajub tasakesi kinni ja tolm katab tassipo\u0303hju. Las tulevad hallitus ja a\u0308mblikuvo\u0303rgud ja...nu\u0308u\u0308u\u0308h, eksole."}, {"text_idx": "#000087", "text": "Tahad inimso\u0303bralikku ja viisakat koera, lase ta kohvikusseTo\u0308o\u0308kaaslasi ei tohi peksta. Aga lapsi vo\u0303ib?To\u0308o\u0308tukassas kohtume, ha\u0308rra Pomerants"}]